CELEX: 32016R0659
Language: sk
Date: 2016-04-27 00:00:00
Title: Vykonávacie nariadenie Komisie (EÚ) 2016/659 z 27. apríla 2016, ktorým sa mení nariadenie Rady (ES) č. 329/2007 o reštriktívnych opatreniach voči Kórejskej ľudovodemokratickej republike

28.4.2016   
            
            
               SK
            
            
               Úradný vestník Európskej únie
            
            
               L 114/9
            
         VYKONÁVACIE NARIADENIE KOMISIE (EÚ) 2016/659
   z 27. apríla 2016,
   ktorým sa mení nariadenie Rady (ES) č. 329/2007 o reštriktívnych opatreniach voči Kórejskej ľudovodemokratickej republike
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 329/2007 z 27. marca 2007 o reštriktívnych opatreniach voči Kórejskej ľudovodemokratickej republike (1), a najmä na jeho článok 13 ods. 1 písm. e),
   keďže:
   
               (1)
            
            
               V prílohe V k nariadeniu (ES) č. 329/2007 sú uvedené osoby, subjekty a orgány určené Radou, na ktoré sa podľa daného nariadenia vzťahuje zmrazenie finančných prostriedkov a hospodárskych zdrojov.
            
         
               (2)
            
            
               Rada 31. marca 2016 rozhodla o pridaní jedného subjektu do zoznamu osôb, subjektov a orgánov, na ktoré by sa malo vzťahovať zmrazenie finančných prostriedkov a hospodárskych zdrojov a o vymazaní jedného subjektu z tohto zoznamu. Rada takisto zmenila záznamy týkajúce sa šiestich osôb na zozname. Príloha V by sa preto mala aktualizovať.
            
         
               (3)
            
            
               S cieľom zabezpečiť, aby boli opatrenia stanovené v tomto nariadení účinné, toto nariadenie by malo nadobudnúť účinnosť okamžite,
            
         PRIJALA TOTO NARIADENIE:
   Článok 1
   Príloha V k nariadeniu (ES) č. 329/2007 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 27. apríla 2016
      
         
            Za Komisiu
         
         
            v mene predsedu
         
         
            riaditeľ Útvaru pre nástroje zahraničnej politiky
         
      
   
   
      (1)  Ú. v. EÚ L 88, 29.3.2007, s. 1.
   
      PRÍLOHA
      Príloha V k nariadeniu (ES) č. 329/2007 sa mení takto:
      
                  (1)
               
               
                  Záznamy týkajúce sa týchto osôb pod nadpisom „C. Fyzické osoby uvedené v článku 6 ods. 2 písm. b)“ sa nahrádzajú takto:
                  
                               
                           
                           
                              Meno (a prípadné prezývky)
                           
                           
                              Identifikačné informácie
                           
                           
                              Odôvodnenie
                           
                        
                              „4.
                           
                           
                              KIM Il-Su
                           
                           
                              Dátum narodenia: 2. septembra 1965
                              Miesto narodenia: Pchjongjang, KĽDR
                           
                           
                              Vedúci oddelenia zaisťovania v ústredí spoločnosti Korean National Insurance Corporation (KNIC) v Pchjongjangu a bývalý hlavný oprávnený splnomocnený zástupca spoločnosti KNIC v Hamburgu, konajúci v mene KNIC alebo pod jej vedením.
                           
                        
                              5.
                           
                           
                              KANG Song-Sam
                           
                           
                              Dátum narodenia: 5. júla 1972
                              Miesto narodenia: Pchjongjang, KĽDR
                           
                           
                              Bývalý splnomocnený zástupca spoločnosti Korea National Insurance Corporation (KNIC) v Hamburgu naďalej koná v mene KNIC alebo pod jej vedením.
                           
                        
                              6.
                           
                           
                              CHOE Chun-Sik
                           
                           
                              Dátum narodenia: 23. decembra 1963
                              Miesto narodenia: Pchjongjang, KĽDR
                              Číslo cestovného pasu 745132109
                              Platný do 12. februára 2020
                           
                           
                              Riaditeľ oddelenia zaisťovania v ústredí spoločnosti Korean National Insurance Corporation (KNIC) v Pchjongjangu, konajúci v mene KNIC alebo pod jej vedením.
                           
                        
                              7.
                           
                           
                              SIN Kyu-Nam
                           
                           
                              Dátum narodenia: 12. septembra 1972
                              Miesto narodenia: Pchjongjang, KĽDR
                              Číslo cestovného pasu PO472132950
                           
                           
                              Riaditeľ oddelenia zaisťovania v ústredí spoločnosti Korean National Insurance Corporation (KNIC) v Pchjongjangu a bývalý oprávnený splnomocnený zástupca spoločnosti KNIC v Hamburgu, konajúci v mene KNIC alebo pod jej vedením.
                           
                        
                              8.
                           
                           
                              PAK Chun-San
                           
                           
                              Dátum narodenia: 18. decembra 1953
                              Miesto narodenia: Pchjongjang, KĽDR
                              Číslo cestovného pasu PS472220097
                           
                           
                              Riaditeľ oddelenia zaisťovania v ústredí spoločnosti Korean National Insurance Corporation (KNIC) v Pchjongjangu aspoň do decembra 2015 a bývalý hlavný oprávnený splnomocnený zástupca spoločnosti KNIC v Hamburgu naďalej koná v mene KNIC alebo pod jej vedením.
                           
                        
                              9.
                           
                           
                              SO Tong Myong
                           
                           
                              Dátum narodenia: 10. septembra 1956
                           
                           
                              Prezident spoločnosti Korea National Insurance Corporation (KNIC), konajúci v mene KNIC alebo pod jej vedením.“
                           
                        
            
                  (2)
               
               
                  Pod nadpis „D. Právnické osoby, subjekty alebo orgány uvedené v článku 6 ods. 2 písm. b)“ sa dopĺňa tento záznam:
                  
                               
                           
                           
                              Meno (a prípadné prezývky)
                           
                           
                              Identifikačné informácie
                           
                           
                              Dôvody
                           
                        
                              „7.
                           
                           
                              Korea National Insurance Corporation (KNIC) a jej pobočky (alias Korea Foreign Insurance Company)
                           
                           
                              Haebangsan-dong, Central District, Pchjongjang, KĽDR
                              Rahlstedter Strasse 83 a, 22149 Hamburg.
                              Korea National Insurance Corporation of Alloway, Kidbrooke Park Road, Blackheath, Londýn SE3 0LW
                           
                           
                              Korea National Insurance Corporation (KNIC) je štátom vlastnenou a kontrolovanou spoločnosťou a vytvára značné devízové príjmy, ktoré by mohli prispieť k programom KĽDR v oblasti jadrových zbraní, balistických striel alebo iných zbraní hromadného ničenia.
                              Ďalej treba uviesť, že ústredie KNIC v Pchjongjangu je prepojené s úradom 39 Kórejskej strany pracujúcich, ktorý je uvedený na zozname.“
                           
                        
            
                  (3)
               
               
                  Pod nadpisom „D. Právnické osoby, subjekty alebo orgány uvedené v článku 6 ods. 2 písm. b)“ sa vypúšťa tento záznam:
                  
                               
                           
                           
                              Meno (a prípadné prezývky)
                           
                           
                              Identifikačné informácie
                           
                           
                              Dôvody
                           
                        
                              „7.
                           
                           
                              Korea National Insurance Company (KNIC) GmbH (alias Korea Foreign Insurance Company)
                           
                           
                              Rahlstedter Strasse 83 a, 22149 Hamburg
                           
                           
                              KNIC GmbH, dcérska spoločnosť kontrolovaná ústredím KNIC v Pchjongjangu (adresa: Haebangsan-dong, Central District, Pchjongjang, KĽDR), je vládny subjekt vytvárajúci značné devízové príjmy, ktoré sa používajú na podporu vládnuceho režimu v Severnej Kórei. Tieto zdroje by mohli prispieť k programom KĽDR v oblasti jadrových zbraní, balistických striel alebo iných zbraní hromadného ničenia.
                              Ďalej treba uviesť, že ústredie KNIC v Pchjongjangu je prepojené s úradom 39 Kórejskej strany pracujúcich, ktorý je uvedený na zozname.“